**PIKAPÄEVARÜHMA TÖÖKORRALDUS JA PÄEVAKAVA**

1. Pikapäevarühma võetakse vastu I-V klassi õpilasi.
2. Õppimise tunni ajal on koduste tööde tegemine kohustuslik. Kui kodused tööd on tehtud, hakkab õpilane raamatut lugema ning on klassis vaikselt.
3. Õpilane on kohustatud jälgima pikapäevarühma päevakava ja reegleid.
4. Õpilane täidab pikapäevarühma õpetaja korraldusi.
5. Kui lapsele tullakse järele või tal on kojuminekuks kindel kellaaeg või kui õpilane ei või tervislikel põhjustel viibida pikapäevarühma ajal õues, palume vanemal kirjutada see igapäevaselt õpilaspäevikusse.
6. Kui õpilane lahkub, tuleb tal teavitada pikapäevarühma õpetajat.
7. Pikapäevarühmas ollakse üksteise vastu viisakad ja sõbralikud.
8. Õpilased käituvad lugupidavalt ja heatahtlikult kõigi õpetajate, kooli töötajate (koristajad, kokad, raamatukoguhoidja, jt) ja teiste õpilaste ning nende vanematega.
9. Pikapäevarühma tuleb õpilane kohe peale tundide lõppu.
10. Pikapäevarühmas räägitakse vaikse häälega, klassis ei ole lubatud joosta.
11. Iga päev käiakse õues kell 12.05 – 13.05; 14.00-14.30. Riietuda tuleb ilmastikule vastavalt.
12. Õue ja hiljem tagasi koolimajja minnakse ainult õpetaja loal.
13. Õues ollakse ainult koos õpetajaga. Iseseisvalt mujale kaugemale minemine on keelatud.
14. Söömas käiakse koos kell 13.30 – 14.00. Sööklast toitu välja ei viida.
15. Huviringidesse, raamatukokku või mujale klassist välja minekust tuleb alati õpetajale teada anda.
16. Riiete, kooli- ning mänguasjade eest vastutab õpilane ise. Asju hoitakse koolikotis, riietehoiukapis või korralikult laua peal.
17. Tahvlile võib kirjutada ainult õpetaja nõusolekul.
18. Peale õppimist võib mängida telefoni- või teisi elektroonilisi mänge, kuid ainult ilma helita ja kokkuleppel õpetajaga.
19. Õpetaja laua pealt ja sahtlitest ei tohi ilma loata asju võtta.
20. Kõiki (laua)mänge ning abivahendeid tuleb hästi hoida ja alati peale kasutamist oma kohale tagasi panna.
21. Pikapäevarühmas määrab õpetaja igaks päevaks korrapidajad.
22. Enne kojuminekut tuleb kasutatud asjad ja töövahendid tagasi panna, korrastada oma tegevuskoht.
23. Koduteel/koolibussis tuleb olla tähelepanelik, täita liikluseeskirju ja käituda korralikult.
24. Õpilase ebaviisakast käitumisest ja pikapäevarühma reeglite rikkumisest teavitab pikapäeva õpetaja õpilase klassijuhatajat ja lapsevanemat.
25. Korduval pikapäevarühma reeglite ja märkuste eiramisel võib õpilase pikapäevarühmast välja arvata.
26. Pikapäevarühmas on kõigil parem, kui ollakse rõõmsad, abivalmid, heatahtlikud ja tähelepanelikud!

Päevakava:

12.05 – 13.05 mängud õues või klassis

13.05-13.30 klassis õppimine

13.30-14.00 lõunasöök

14.00-14.30 jalutamine ja mängud õues või klassis

14.30- 15.30 klassis õppimine

15.30 – 16.00 mängimine õues või klassis; klassiruumi korrastamine

16.00 pikapäevarühma päeva lõpp